ທະຫານ ເກົາຫຼີເໜືອ ຄົນນຶ່ງ ໂຕນໜີໄປ ເກົາຫຼີໃຕ້
ສ່ວນ​ໃຫຍ່​ແລ້ວ ຊາວ​ເກົາຫຼີ​ເໜືອ ​ທີ່​ໂຕນ​​ໄປເກົາຫຼີ​ໃຕ້ ​ແມ່ນ​ຜ່ານປະ​ເທດ​ທີສາມ ກ່ອນອື່ນ​ພວກ​ເຂົາ ​ຂ້າມ​ເຂົ້າ​ໄປ​ໃນປະ​ເທດ​ຈີນ ຈາກນັ້ນ ກໍເຂົ້າໄປ ໃນເຂດ​ເອ​ເຊຍ​ຕາ​ອອກສຽງ​ໃຕ້​.
ບັນດາເຈົ້າໜ້າທີ່ເກົາຫຼີໃຕ້ ກ່າວວ່າ ທະຫານເກົາຫຼີເໜືອຄົນນຶ່ງ ໄດ້ໂຕນໜີ ໂດຍຍ່າງຂ້າມເຂດປອດທະຫານ ທີ່ມີການຍາມຮັກ ສາການ ຢ່າງເຂັ້ມງວດ ຊຶ່ງແບ່ງແຍກສອງປະເທດຄູ່ປໍລະປັກ ມາເປັນເວລາຊ້ານານ ໂຄສົກກະຊວງປ້ອງກັນປະເທດ ເກົາຫຼີໃຕ້ ກ່າວວ່າ ທະຫານ ໜຸ່ມນ້ອຍ ຄົນດັ່ງກ່າວ ຖືກອ້ອມໄວ້ ຢູ່ທີ່ປ້ອມຍາມທີ່ຫ່າງໄກ ສອກຫລີກແຫ່ງນຶ່ງ ໃນເມືອງ Hwacheon ແຂວງ Gangwon ຢູ່ທາງພາກກາງຂອງແຫຼມເກົາຫຼີ ໂຄສົກບໍ່ໄດ້ໃຫ້ລາຍລະອຽດ ຫຍັງເພີ່ມເຕີມ ພຽງແຕ່ກ່າວວ່າ ທະຫານຄົນນີ້ ແມ່ນກຳລັງຢູ່ ພາຍໃຕ້ການສືບສວນສອບສວນ ອົງການຂ່າວ Yonhap ຂອງເກົາຫຼີໃຕ້ ລາຍງານວ່າ ເຫດການດັ່ງ ກ່າວ ໄດ້ເພີ້ມຄວາມ ເຄັ່ງຕຶງໃຫ້ກັບທັງສອງຟາກ ຂອງຊາຍແດນ ແຕ່ບໍ່ໄດ້ເກີດການຂັດແຍ້ງໃດໆ ສ່ວນໃຫຍ່ແລ້ວ ຊາວເກົາຫຼີເໜືອ ທີ່ໂຕນໜີໄປເກົາຫຼີໃຕ້ ແມ່ນມີຂຶ້ນໂດຍ ຜ່ານປະເທດ ທີສາມ ກ່ອນອື່ນພວກເຂົາຂ້າມເຂົ້າໄປໃນປະເທດຈີນແລະ ຕໍ່ມາຈຶ່ງເດີນທາງເຂົ້າໄປ ໃນປະເທດຕ່າງໆ ໃນເຂດເອເຊຍຕາອອກສຽງໃຕ້